stanford-oval/wikipedia huggingface dataset:
MOA-2007-BLG-192-L b

| MOA-2007-BLG-192-L b |
| --- | --- |
 Taiteilijan näkemys MOA-2007-BLG-192-L b:stä kiertämässä keskustähtensä ympäri.
Löytäminen
Löytäjä(t):  Bennett et al.
Löytöpäivä:  2008
Havaintomenetelmä(t):  Mikrolinssi
Tähden ominaisuudet
Tähden nimi:  MOA-2007-BLG-192-L
Tähden etäisyys Auringosta:  700 ± 120 pc
Kiertoradan ominaisuudet
Isoakselin puolikas:  0,66 ± 0,14 AU
Fyysiset ominaisuudet
Massa:  0,01 0,005-0,015 MJ
MOA-2007-BLG-192-L b on viimeisten arvioiden mukaan 1,4 Maapallon massainen eksoplaneetta Jousimiehen tähdistössä. Tieto planeetan löytymisestä julkaistiin American Astronomical Societyn kokouksessa 2. kesäkuuta 2008. Kohde on toistaiseksi pienin tunnettu tavallista tähteä kiertävä eksoplaneetta.
MOA-2007-BLG-192-L b:n löysi yhdysvaltalainen tutkimusryhmä mm. eksoplaneettoja mikrolinssi-ilmiön avulla etsivän MOA-projektin kautta. Se sijaitsee 1000±400 pc (3 200±1 300 valovuoden) etäisyydellä Linnunradan keskustan suunnalla. MOA-2007-BLG-192-L b kiertää noin 0,62 AU:n etäisyydellä pientä punaista tai ruskeaa kääpiötähteä, jonka massa on vain noin 6% Auringon massasta.
Vaikka planeetta on massaltaan pieni ja kiertää lähellä tähteä, keskustähden himmeydestä johtuen se lienee sekoitus jäätä sekä erilaisia kaasuja ja muistuttaneekin koostumukseltaan enemmän Neptunusta kuin Maapalloa tai muita oman aurinkokuntamme pieniä planeettoja.
Aiheesta muualla

Rincon, Paul: Tiniest extrasolar planet found BBC News.  2.6.2008. Viitattu 27.10.2018 (englanniksi).
Smallest Extrasolar Planet Portends Other Earths Science.  2.6.2008. Arkistoitu 3.6.2008. Viitattu 27.10.2018 (englanniksi).
| --- | --- |
Tähdet:  ε Sgr, σ Sgr, ζ Sgr, δ Sgr, λ Sgr, π Sgr, γ2 Sgr, η Sgr, φ Sgr, τ Sgr, ξ2 Sgr, ο Sgr, μ Sgr, ρ1 Sgr, β1 Sgr, α Sgr, ι Sgr, β2 Sgr, θ1 Sgr, 62 Sgr, υ Sgr, X Sgr, 59 Sgr, 52 Sgr, γ1 Sgr, ω Sgr, 4 Sgr, 21 Sgr, 60 Sgr, ν1 Sgr, ψ Sgr, 56 Sgr, 43 Sgr, 11 Sgr, ν2 Sgr, 61 Sgr, ξ1 Sgr, χ1 Sgr, 55 Sgr, 29 Sgr, 15 Sgr, 54 Sgr, θ2 Sgr, Gl 783, 7 Sgr, 28 Sgr, χ3 Sgr, 14 Sgr, 24 Sgr, 50 Sgr, 18 Sgr, κ1 Sgr, 51 Sgr, κ2 Sgr, 33 Sgr, 63 Sgr, Y Sgr, ρ2 Sgr, 57 Sgr, 9 Sgr, HD 169830, 16 Sgr, RS Sgr, 63 Oph, 26 Sgr, HD 179949, 6 Sgr, 30 Sgr, 53 Sgr, 25 Sgr, 65 Sgr, RY Sgr, 17 Sgr, χ2 Sgr, HD 190647, Ross 154, Pistoolitähti, S2
Eksoplaneetat:  HD 169830 b, HD 169830 c, HD 179949 b, HD 190647 b
Koirajärvi (Tampere)

| Koirajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°37′52″N, 24°03′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Palvajärveen 
Järvinumero:  35.318.1.015
Mittaustietoja
Pinnankorkeus:  138,6 m  
Rantaviiva:  0,804 km  
Pinta-ala:  3,333 ha  
Saaria:  ei saaria 
 fiKoirajärvi 
Koirajärvi  on Pirkanmaalla Tampereella Viitapohjan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 3,3 hehtaaria ja se on 350 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 800 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Pulesjärven valuma-alueeseen (35.318) se kuuluu. Järven vedenpinnan korkeus on 138,6 metriä mpy.
Koirajärvi (Ylitornio)

| Koirajärvi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°27′07″N, 24°40′58″E
Vesistöalue ja valuma-alueen tietoja
Laskujoki:  Koirajoki 
Järvinumero:  67.995.1.001
Mittaustietoja
Pinnankorkeus:  150,2 m  
Rantaviiva:  2,09 km  
Pinta-ala:  17,59 ha  
Saaria:  ei saaria 
 fiKoirajärvi 
Koirajärvi  on Lapissa Ylitorniolla Mellakosken kylän lähellä sijaitseva järvi.
Maantietoa

Järven pinta-ala on 17,6 hehtaaria, se on 1,0 kilometriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 2,1 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Kuijasjoen valuma-alueella (67.99), jonka Mellajoen latvaosan valuma-alueeseen (67.995) se kuuluu. Järven vedenpinnan korkeus on 150,2 metriä mpy.
Koirajärvi (Toivakka)

| Koirajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka
Koordinaatit:  62°04′59″N, 25°53′16″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskuoja:  oja Isoon Salmijärveen 
Järvinumero:  14.311.1.023
Mittaustietoja
Pinnankorkeus:  143,3 m  
Pituus:  520 m  
Leveys:  280 m  
Rantaviiva:  1,521 km  
Pinta-ala:  7,531 ha  
Saaria:  ei saaria 
 fiKoirajärvi 
Koirajärvi  on Keski-Suomessa Toivakassa Haukanmaan lähellä sijaitseva järvi.
Maantietoa

Järven pinta-ala on 7,5 hehtaaria, se on 500 metriä pitkä ja 300 metriä leveä. Järvellä ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Leppäveden lähialueeseen (14.311) se kuuluu. Järven vedenpinnan korkeus on 143,3 metriä mpy.
Koirajärvi (Virrat, Kantoperä)

| Koirajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°11′48″N, 23°31′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vaskuunjärven valuma-alue (35.44)
Laskuoja:  oja Ruokejärveen 
Järvinumero:  35.442.1.004
Mittaustietoja
Pinnankorkeus:  147,5 m  
Rantaviiva:  0,628 km  
Pinta-ala:  1,408 ha  
Saaria:  ei saaria 
 fiKoirajärvi 
Koirajärvi  on Pirkanmaalla Virroilla Kantoperän kylän lähellä sijaitseva järvi.
Maantietoa

Järven pinta-ala on 1,4 hehtaaria, se on 300 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 650 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vaskuunjärven valuma-alueella (35.44), jonka Vaskuunjärven alueeseen (35.442) se kuuluu. Järven vedenpinnan korkeus on 147,5 metriä mpy.
MODY

MODY on nimi ryhmälle oireyhtymiä, joissa pääoire on hyperglykemia. Ne kuuluvat siksi diabetes mellitus -oireyhtymiin. MODY on lyhenne englanninkielen sanasta Maturity-Onset Diabetes of the Young. Määritelmän mukaan MODY:t alkavat alle 25-vuotiaana, ne aiheutuvat yhden geenin mutaatiosta eli ne ovat monogeenisiä sairauksia, ne periytyvät autosomaalisesti ja dominantisti, eikä niissä ilmene haiman tuhoutumista autoimmuunivälitteisesti. MODY:t ovat harvinaisia ja kattavat arviolta 1–5% kaikista diabetestapauksista. MODY-oireyhtymät luokitellaan numeroin. MODY2 ja eritoten MODY3 ovat yleisimmät.
Mallotus

Mallotus voi viitata johonkin näistä:
Mallotus, kuorekaloihin kuuluva villakuoreen suku
Mallotus, tyräkkikasveihin kuuluva kasvisuku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mallotus”, voi hakea sivunnimihaulla, laajalla sivunnimihaulla tai tekstihaulla.
Kimbra

| Kimbra |
| --- | --- |
 Kimbra esiintymässä vuonna 2012.
Henkilötiedot
Koko nimi:  Kimbra Lee Johnson
Syntynyt: 27. maaliskuuta 1990 (ikä 34) Hamilton, Uusi-Seelanti
Muusikko
Taiteilijanimi:  Kimbra 
Laulukielet:  englanti
Aktiivisena:  2000–
Tyylilajit:  indie pop, soul
Soittimet:  laulu, kitara, tamburiini
Levy-yhtiöt:  Forum 5 Warner Brothers Records
Aiheesta muualla
kimbramusic.com
  [ Muokkaa Wikidatassa ] [ ohje ]  
Kimbra (oikealta nimeltään Kimbra Lee Johnson, s. 27. maaliskuuta 1990 Hamilton, Uusi-Seelanti) on uusiseelantilainen laulaja ja lauluntekijä. Hänen vuonna 2011 ilmestynyt esikoisalbuminsa Vows ylsi Uuden-Seelannin albumilistalla parhaimmillaan kolmannelle sijalle ja Australian albumilistalla neljänneksi.
Samana vuonna Kimbra esiintyi Gotyen singlellä ”Somebody That I Used to Know”, joka pysyi Australian singlelistan kärjessä kahdeksan viikon ajan. Edellisen kerran vähintään yhtä pitkään Australian listaykkösenä oli pysynyt Savage Gardenin ”Truly Madly Deeply” vuonna 1997. Gotyen ja Kimbran esiinnyttyä Saturday Night Livessä 14. huhtikuuta 2012 ”Somebody That I Used to Know” nousi Yhdysvalloissa Billboard Hot 100 -listan ykkössijalle. Suosion taustalla oli myös kappaleen coverversion esittäminen televisiosarjassa Glee 10. huhtikuuta. Yhdysvaltojen lisäksi Gotyen ja Kimbran yhteissingle saavutti kärkipaikan muun muassa Britannian ja Suomen virallisella singlelistalla.
Julkaisut > Studioalbumit

Vows (2011)
The Golden Echo (2014)
Julkaisut > Singlet

”Settle Down” (2010)
”Cameo Lover” (2011)
”Good Intent” (2011)
”Warrior” (2012)
”Two Way Street” (2012)
Aiheesta muualla

Kuvia tai muita tiedostoja aiheesta Kimbra Wikimedia Commonsissa
Viralliset sivut (englanniksi)
Macky Sall

| Macky Sall |
| --- | --- |
 Macky Sall vuonna 2008.
Senegalin presidentti
 2. huhtikuuta 2012 – 2. huhtikuuta 2024  
Edeltäjä:  Abdoulaye Wade
Seuraaja:  Bassirou Diomaye Faye
Senegalin pääministeri
 21. huhtikuuta 2004 – 19. kesäkuuta 2007  
Edeltäjä:  Idrissa Seck
Seuraaja:  Cheikh Hadjibou Soumaré
Henkilötiedot
Syntynyt: 11. joulukuuta 1961 (ikä 62) Fatick, Senegal
Puoliso:  Mareme Faye Sall
Tiedot
Puolue:  Alliance pour la république, APR
Chérif Macky Sall (s. 11. joulukuuta 1961 Fatick) on senegalilainen poliitikko, joka toimi maansa presidenttinä vuosina 2012–2024.
Macky Sall astui virkaansa Senegalin historian neljäntenä presidenttinä huhtikuussa 2012 voitettuaan presidentinvaalien toisella kierroksella istuvan presidentin Abdoulaye Waden. Aiemmin hän on toiminut Senegalin pääministerinä vuosina 2004-2007 ja maan parlamentin puhemiehenä vuosina 2007-2008. Hänet valittiin vuoden 2019 vaaleissa jatkamaan  toiselle kaudelle Senegalin presidenttinä.
Aiheesta muualla

Kuvia tai muita tiedostoja aiheesta Macky Sall Wikimedia Commonsissa
Léchaio

| Léchaio Λέχαιο |
| --- | --- |
 Léchaio
 Koordinaatit: 37°56′7″N, 22°50′43″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Korinthia
Kunta:  Kórinthos
Hallinto:  
 – Asutustyyppi:  kaupunki
 – Kallikrates-koodi:  4201020401
Väkiluku (2011):  2 643
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Léchaio (kreik. Λέχαιο, kath.kreik. Λέχαιον, Léchaion) on Kreikan kaupunki, joka sijaitsee Peloponnesoksen niemimaan pohjoisrannikolla. Se kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Kaupungin väkiluku on 2 643 (vuonna 2011).
Aiemmin Léchaio kuului Ássos-Léchaion kuntaan ja vuoden 2011 alusta lähtien Kórinthoksen kunnan Ássos-Léchaion kunnallisyksikköön. Léchaio muodostaa oman kaupunkiyhdyskuntansa (Δημοτική Κοινότητα Λεχαίου, Dimotikí Koinótita Lechaíou).
Léchaio sijaitsee Korintinlahden rannalla noin kahdeksan kilometriä länteen Kórinthoksen kaupungista ja noin 12 kilometriä kaakkoon Kiáton kaupungista. Se on saanut nimensä antiikin Korintin kaupungin satamasta Lekhaionista, joka sijaitsi kuitenkin noin neljä kilometriä idempänä nykyisen Archaío Limánin kylän paikalla. Paikkakunnan aiempi nimi oli Kolompótsi (Κολομπότσι), mutta se nimettiin uudelleen vuonna 1925 antiikin aikaisen sataman löydyttyä.
Léa Lemare

Léa Lemare
Léa Lemare (s. 21. kesäkuuta 1996 Albertville, Ranska) on ranskalainen mäkihyppääjä.
Lemare on osallistunut MM-kilpailuihin neljä kertaa. Oslossa 2011 Lemare oli normaalimäen 33:s. Val di Fiemmessä 2013 hän oli normaalimäen 38:s. Sekajoukkuemäessä hän oli viides Ranskan joukkueen kanssa. Falunissa 2015 hän sijoittui normaalimäessä 32:nneksi ja sekajoukkuemäessä kahdeksanneksi, Lahdessa 2017 normaalimäessä 20:nneksi ja sekajoukkuemäessä kymmenenneksi.
Sotšin olympialaisissa 2014 hän sijoittui 20:nneksi.
Lemare on osallistunut nuorten MM-kilpailuihin kuusi kertaa. Hinterzartenissa 2010 hän oli 36:s, Otepäässä 2011 22:s, Erzurumissa 2012 normaalimäen 24:s sekä joukkuemäen viides ja Liberecissä 2013 normaalimäen 10:s sekä joukkuekilpailun toinen. Val di Fiemmessä 2015 hän sijoittui henkilökohtaisessa kilpailussa 16:nneksi ja joukkuemäessä pronssille sekä Râșnovissa 2017 normaalimäessä 17:nneksi ja sekajoukkuemäessä kymmenenneksi.
Lemaren ensimmäinen maailmancup-kilpailu oli Lillehammerissa 3. joulukuuta 2011. Ensimmäiset maailmancupin pisteensä hän saavutti oltuaan 21:s Hinterzartenissa tammikuussa 2012. Kymmenen parhaan joukkoon hän sijoittui ensimmäisen kerran oltuaan kymmenes Ljubnossa helmikuussa 2013. Parhaimmillaan hän on sijoittunut kahdeksanneksi Râșnovissa maaliskuussa 2014.
Lemare kilpaili ensimmäisen kerran Continental Cupissa Bischofsgrünissä 8. elokuuta 2010. Hän oli kilpailun 48:s. Hänen paras sijoituksensa Continental Cupissa on toinen Oberwiesenthalista 19. elokuuta 2011.
M/S Friedrich Russ

| M/S Friedrich Russ |
| --- | --- |

Tyyppi:  Rahtilaiva
Lippuvaltio:  Antigua ja Barbuda
IMO-numero:  9186417
MMSI-numero:  304080887
Tunnuskirjaimet:  V2NC
Aiemmat nimet:  1999– Friedrich Russ
Omistaja:  Ernst Russ
Aiemmat omistajat:  1999– Ernst Russ
Rakennustelakka:  J.J. Sietas, Hampuri, Saksa
Rakennusnumero:  1185
Luovutettu:  19. maaliskuuta 1999
Tekniset tiedot
Pituus:  153,45 m
Leveys:  20,6 m
Syväys:  7 m
Bruttovetoisuus:  10 471 brt
Koneisto:  1 × Wärtsilä 12V46 diesel
Koneteho:  12 600 kW
Nopeus:  38,89 km/h
Nopeus:  21 kn
Hyttejä:  12
Lastikapasiteetti:  1 624
Lastikapasiteetti:  101 TEU
Lähteet:  
M/S Friedrich Russ (IMO 9186417) on saksalaisen Ernst Russin omistama ro-ro-rahtialus. Alus on rakennettu vuonna 1999 J.J. Sietaksen telakalla Hampurissa, Saksassa. Kuollutta painoa aluksella on 7 438 tonnia ja jääluokitus on 1A Super eli alus pystyy useimmissa jääolosuhteissa liikkumaan yksin. Aluksessa on kaksi kantta ja konttikapasiteetti (TEU) on 303. Friedrich Russ on rekisteröity Antigua ja Barbudan lipun alle. Nykyisin Friedrich Russilla operoi Transfennica.
Friedrich Russin sisaraluksia ovat M/S Seagard, M/S Caroline Russ, M/S Elisabeth Russ, M/S Mistral, M/S Pauline Russ ja M/S Miranda.
Käyttöhistoria

6. maaliskuuta 1999 alus sai Friedrich Russ -nimensä. 18. maaliskuuta aluksella tehtiin koematka. Seuraavana päivänä laiva luovutettiin Ernst Russin omistukseen.
22. maaliskuuta alus aikarahdattiin Transfennican liikenteeseen Hangon ja Lyypekin välille.
Aiheesta muualla

Fakta om Fartyg – M/S Friedrich Russ (ruotsiksi)
Friedrich Russista Transfennican sivuilla (englanniksi)
Transfennica
| --- | --- |
Nykyiset alukset:   M/S Timca  M/S Kraftca  M/S Genca  M/S Trica  M/S Pulpca  M/S Plyca 
Sietas-tyyppi 2:  M/S Seagard
Muut:   M/S Bore Sea  M/S Corona Sea  M/s Hafnia Sea 
Aikaisempi laivasto:   M/S Karelia  M/S Degerö  M/S Misida  M/S Ocean Link  M/S Bazias  M/S Link Star  M/S Mini Star  M/S Forte  M/S Largo  M/S Kalmarsund  M/S Hamnö  M/S Tender  M/S Ahtela  M/S Granö  M/S Ann-Mari  M/S Borden  M/S Styrsö  M/S Mimer  M/S Blue Sun  M/S Bore Sea  M/S Breant  M/S Transgard  M/S Heralden  M/S Camilla  M/S Gunilla  M/S White Sea  M/S Serenaden  M/S Mistral  M/S Miranda  M/S Garden  M/S Trans Botnia  M/S Romira  M/S Birka Forest  M/S Bore Nordia  M/S Tango  M/S Stena Foreteller  M/S Hoburgen  M/S Aurora  M/S Thebeland  M/S Vegaland  M/S Vasaland  M/S Polaris  M/S Longstone  M/S Beachy Head  M/S Stena Forecaster  M/S Stena Foreteller  M/S Friedrich Russ  M/S Elisabeth Russ  M/S Pauline Russ  M/S Caroline Russ
Mackinacin piirikunta

Mackinacin piirikunta (engl. Mackinac County) on Yhdysvaltojen Michiganin osavaltiossa sijaitseva piirikunta. Sen väkiluku oli 10 834 vuonna 2020. Piirikunnan hallintokeskus on St. Ignacen kaupunki. Piirikunta on perustettu vuonna 1818.
Aiheesta muualla

Kuvia tai muita tiedostoja aiheesta Mackinacin piirikunta Wikimedia Commonsissa
M/S Genca

| M/S Genca |
| --- | --- |
 M/S Genca Travemünden satamassa
Tyyppi:  Rahtilaiva
Lippuvaltio:  Alankomaat
Kotipaikka:  Amsterdam
IMO-numero:  9307372
MMSI-numero:  244519000
Tunnuskirjaimet:  PHKD
Aiemmat nimet:  2007– Genca
Omistaja:  Spliethoff
Aiemmat omistajat:  2007– Spliethoff
Rakennustelakka:  Stocznia Szczecińska Nowa, Szczecin, Puola
Rakennusnumero:  B201/3
Luovutettu:  toukokuu 2007
Tekniset tiedot
Pituus:  205 m
Leveys:  25,5 m
Syväys:  8,4 m
Bruttovetoisuus (GT):  24 800
Koneisto:  2 × Wärtsilä 12V46C diesel
Koneteho:  25 200 kW
Nopeus:  40,74 km/h
Nopeus:  22 kn
Hyttejä:  12
Lastikapasiteetti:  2 800 m
Lastikapasiteetti:  640 TEU
Lähteet:  
M/S Genca (IMO 9307372) on alankomaalaisen Spliethoff -varustamokonsernin omistama ro-ro-rahtialus. Se on rakennettu vuonna 2007 Stocznia Szczecińska Nowa -nimisellä telakalla Szczecinissä, Puolassa. Kuollutta painoa aluksella on 18 250 tonnia ja jääluokitus on 1A Super eli alus pystyy useimmissa jääolosuhteissa kulkemaan yksin. Kontteja (TEU) laivaan mahtuu kerrallaan 640. Genca on rekisteröity Alankomaiden lipun alle ja sen kotisatama on Amsterdam. Nykyisin Gencalla operoi Transfennica.
Gencan sisaraluksia ovat M/S Timca, M/S Kraftca, M/S Trica, M/S Pulpca, M/S Plyca, M/S Steelca ja M/S Woodca.
Käyttöhistoria

28. lokakuuta 2006 alus kastettiin. 14. huhtikuuta 2007 Gencalla tehtiin koematka ja toukokuussa se luovutettiin Spliethoffin omistukseen, joka rekisteröi aluksen Alankomaiden lipun alle. Kotisatamaksi tuli Amsterdam. Kesäkuun alussa alus siirtyi Transfennican liikenteeseen.
Aiheesta muualla

Fakta om Fartyg – M/S Genca (ruotsiksi)
Transfennica
| --- | --- |
Nykyiset alukset:   M/S Timca  M/S Kraftca  M/S Genca  M/S Trica  M/S Pulpca  M/S Plyca 
Sietas-tyyppi 2:  M/S Seagard
Muut:   M/S Bore Sea  M/S Corona Sea  M/s Hafnia Sea 
Aikaisempi laivasto:   M/S Karelia  M/S Degerö  M/S Misida  M/S Ocean Link  M/S Bazias  M/S Link Star  M/S Mini Star  M/S Forte  M/S Largo  M/S Kalmarsund  M/S Hamnö  M/S Tender  M/S Ahtela  M/S Granö  M/S Ann-Mari  M/S Borden  M/S Styrsö  M/S Mimer  M/S Blue Sun  M/S Bore Sea  M/S Breant  M/S Transgard  M/S Heralden  M/S Camilla  M/S Gunilla  M/S White Sea  M/S Serenaden  M/S Mistral  M/S Miranda  M/S Garden  M/S Trans Botnia  M/S Romira  M/S Birka Forest  M/S Bore Nordia  M/S Tango  M/S Stena Foreteller  M/S Hoburgen  M/S Aurora  M/S Thebeland  M/S Vegaland  M/S Vasaland  M/S Polaris  M/S Longstone  M/S Beachy Head  M/S Stena Forecaster  M/S Stena Foreteller  M/S Friedrich Russ  M/S Elisabeth Russ  M/S Pauline Russ  M/S Caroline Russ
Mackmyra

Ruukkialuetta vuonna 2010.
Mackmyra on kylä, kartano ja entinen rautaruukki- ja sellutehdasyhdyskunta Gävlen kunnassa Ruotsin Gävleborgin läänissä. Se on nykyisin osa Valbon taajamaa, ja sen aluetta rajaavat epävirallisesti Gavleån-joki pohjoisessa, Spikåsbäcken-puro idässä ja E16-valtatie etelässä. Kylässä on vuodesta 1990 toiminut Gavleån-joen suurin vesivoimala, ja sitä ennen sen paikalla toimi pienempi voimala läpi 1900-luvun.
Jo 1500-luvulla kylässä toimi talonpoikien omistama, vesivoimalla käyvä hamari, joka takoi kankirautaa. Vuonna 1685 sen osti asessori Daniel Tilas, ja 1700-luvulla hamari toimi yhteistyössä nykyisen Valbon ostoskeskuksen paikalla sijainneen masuunin kanssa. Vuonna 1756 omistajaksi tuli tukkukauppias Paul Strömbäck, joka rakensi kylän maille kartanon 1797. Ruukin osti vuonna 1814 tukkukauppias Olof Elfbrink, joka kehitti sitä ja rakensi alueelle kuuden hehtaarin englantilaistyylisen maisemapuutarhan. Elinkeinovapauslaki 1846 kiristi kilpailua niin, että ruukki suljettiin 1855. Omistaja kuitenkin jatkoi toimintaa myöhemmin vuodesta 1877 läheisessä Forsbackassa.
Vuosina 1889–1976 Mackmyrassa toimi sulfiittisellutehdas, joka tuli vuonna 1906 tunnetuksi puolen vuoden työtaistelusta. Tehtaan johto uhkasi irtisanoa henkilökunnan työstä ja 40 lapsiperhettä työsuhdeasunnoista, elleivät juuri perustamaansa ammattiyhdistykseen liittyneet työntekijät heti eroa yhdistyksestä ja loputkin työläiset anna kirjallista vakuutusta uskollisuudesta työnantajalleen. Kuuden kuukauden työtaistelussa työväki sai tukea koko Ruotsin ammattiyhdistysliikkeeltä, ja sellutehtaan omistajat joutuivat perääntymään.
Sellutehtaan viimeinen omistaja Stora Kopparbergs Bergslags AB sulki sen vuonna 1976, minkä jälkeen sen tiloissa toimi puunhakettamo 1990-luvulle ja sen jälkeen joitakin vuosia sahalaitos. Vuonna 1999 tiloissa aloitti viskitislaamo Mackmyra Svensk Whisky AB.
Aiheesta muualla

Kuvia tai muita tiedostoja aiheesta Mackmyra Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: sv:Mackmyra & sv:Mackmyra Sulfit AB
Käännös suomeksi
M/S Galileusz

| M/S Galileusz |
| --- | --- |
 Galileusz eteläisellä Itämerellä.
Tyyppi:  matkustajarahtilaiva
Lippuvaltio:  Kypros
Kotipaikka:  Limassol
IMO-numero:  9019078
MMSI-numero:  210095000
Tunnuskirjaimet:  C4LV2
Aiemmat nimet:  1993–2006: Via Tirreno 2006– Peter Pan
Omistaja:  Balfer
Aiemmat omistajat:  1993–1996: Viamare di Navigazione S.p.A. 1996–2006: Tirrenia di Navigazione S.p.A. 2006: Euroafrica Shipping Lines 2006– Balfer
Rakennustelakka:  Van der Giessen de Nord, Krimpen aan den IJssel, Alankomaat
Rakennusnumero:  959
Vesillelasku:  11. heinäkuuta 1992
Luovutettu:  1993
Tekniset tiedot
Pituus:  150,38 m
Leveys:  23,4 m
Syväys:  6,01 m
Bruttovetoisuus (GT):  12 982
Koneisto:  2 × Zgoda Sulzer 8ZAL 40S diesel
Koneteho:  11 520 kW
Nopeus:  35,19 km/h
Nopeus:  19 kn
Hyttejä:  125
Lastikapasiteetti:  1 742 m
Lähteet:  
M/S Galileusz (IMO 9019078) on Balfer -nimisen yhtiön omistama ro-ro-matkustajarahtilaiva. Se on rakennettu vuonna 1993 Van der Giessen de Nordin telakalla Krimpen aan den IJsselissä, Alankomaissa. Galileusz on rekisteröity Kyproksen lipun alle ja sen kotisatama on Limassol. Nykyään aluksella liikennöi puolalainen Unity Line reitillä Trelleborg–Świnoujście.
Galileuszin sisaraluksia ovat M/S Via Adriatico, M/S Espresso Ravenna, M/S Scandola, M/S Espresso Catania, M/S Lazio ja M/S Puglia.
Käyttöhistoria

11. heinäkuuta 1992 alus laskettiin vesille. Vuonna 1993 alus luovutettiin Viamare di Navigazione S.p.A:n omistukseen, joka rekisteröi aluksen Italian lipun alle nimellä Via Tirreno. Luovutuksen jälkeen alus aloitti liikennöinnin linjalla Termini Imerese–Voltri. Vuonna 1996 alus rekisteröitiin Tirrenia di Navigazione S.p.A:n omistukseen. Vuonna 1998 Via Tirreno siirtyi reitille Termini Imerese–Genova. Vuonna 2001 alus siirtyi Adriatica di Navigazione S.p.A:n Genovan ja Palermon väliseen liikenteeseen.
27. helmikuuta 2006 puolalainen Euroafrica Shipping Lines osti aluksen. Toukokuussa 2006 alus siirtyi Balferin omistukseen ja Kyproksen lipun alle nimellä Galileusz. Kotisatamaksi tuli Limassol. 19. kesäkuuta alus meni Szczecinin, Puolaan kunnostettavaksi. 12. marraskuuta alus siirtyi Świnoujścien ja Ruotsin Ystadin väliseen liikenteeseen. Vielä saman kuukauden aikana alus kuitenkin poistettiin liikenteestä korjaustöitä varten aluksen ajettua kolmesti laituriin Ystadissa. 6. joulukuuta alus palasi takaisin liikenteeseen. 5. helmikuuta 2007 alus siirtyi nykyiselle Świnoujście–Trelleborg -reitilleen. 26. lokakuuta 2007 alus ajoi Trelleborgissa ruotsalaisen autolautan M/S Nils Dacken kylkeen.
Aiheesta muualla

Fakta om Fartyg – M/S Via Tirreno (Arkistoitu – Internet Archive) (ruotsiksi)
The ferry site – M/F Galileusz (englanniksi)
Unity Line (puolaksi) (englanniksi) (ruotsiksi)
Maissijauho

Maissijauhoa kulhossa.
Maissijauho on maissin jyvistä valmistettua ydinjauhoa. Se soveltuu käytettäväksi valmistettaessa leipiä, keksejä, ohukaisia, puuroa, vohveleita, tortilloita, churroja ja polentaa. Sitä voidaan käyttää myös maitopohjaisten kiisseleiden suurusteena, jolloin se lisätään nesteeseen ja keitetään hetken aikaa. Lisäksi maissijauhoa voi käyttää friteeraustaikinassa ja vokattavan lihan jauhotukseen. Maissijauhoa käytetään usein myös muiden jauhojen sekaan lisättynä.